**Justin Shugg** (s. 24. joulukuuta 1991 Niagara Falls, Ontario, Kanada) on kanadalainen jääkiekkoilija, joka pelaa Tanskan Metal Ligaenin Frederikshavn White Hawksissa. Hän on pelipaikaltaan vasen laitahyökkääjä. Shugg on pelannut urallaan myös kolme NHL-ottelua Carolina Hurricanesissa kaudella 2014–2015. Hän laukoo oikealta.

Ura
---

### Junioriura

Shugg pelasi kaudella 2006–2007 SCTAMM-juniorisarjaa Niagara Falls Thunderin joukkueessa, jossa hän teki 70 ottelussa peräti 65 maalia ja 111 tehopistettä. Oshawa Generals varasi Shuggin OHL:n varaustilaisuuden kymmenentenä pelaajana kesällä 2007. Hän siirtyi joukkueeseen kaudeksi 2007–2008, mutta tammikuussa 2008 Generals kauppasi Shuggin, maalivahti Jakub Kovářin sekä vuosien 2008 ja 2011 toisen kierroksen varausvuorot Windsor Spitfiresiin vaihdossa maalivahti Michal Neuvirthiin ja hyökkääjä Ryan Baldwiniin. Shugg teki tulokaskautensa aikana yhteensä 61 runkosarja- ja kolmessa playoff-ottelussa tehot 4+13=17. Kaudella 2008–2009 hän teki OHL:n runkosarjassa 33 tehopistettä. Shugg voitti kauden päätteeksi liigan mestaruuden, J. Ross Robertson Cupin sekä myös koko CHL:n mestaruuden, Memorial Cupin.

Kaudella 2009–2010 Shugg oli tehoilla 39+40=79 Generalsin toiseksi paras pistemies Taylor Hallin jälkeen. Hän jakoi koko OHL:n maalipörssin yhdeksännen sijan Guelph Stormin Taylor Beckin ja Ottawa 67’sin Cody Lindsayn kanssa. Shugg voitti kauden päätteeksi jälleen J. Ross Robertson Cupin. Hän oli Memorial Cup -turnauksessa viidellä syöttöpisteellään Generalsin paras syöttäjä Ryan Ellisin kanssa. Turnaus päättyi jälleen Generalsin mestaruuteen.

Carolina Hurricanes varasi Shuggin neljännellä kierroksella 105. pelaajana NHL:n varaustilaisuudessa 2010. Saman vuoden elokuussa Oshawa Generals kauppasi hänet ja puolustaja Marc Cantinin Mississauga St. Michael’s Majorsiin vaihdossa vuosien 2013, 2015 ja 2016 toisen kierroksen varausvuoroihin sekä ehdolliseen kesän 2014 15. kierroksen varausvuoroon. Shugg oli kaudella 2010–2011 tehoilla 41+46=87 joukkueen paras pistemies, maalintekijä ja syöttäjä. Hän jakoi koko OHL:n maalipörssin yhdeksännen sijan Erie Ottersin Shawn Szydlowskin sekä Niagara IceDogsia ja Barrie Coltsia edustaneen Darren Archibaldin kanssa. Shugg voitti myös liigan pudotuspelien tehotilaston lukemalla +15. Hän eteni St. Michael’s Majorsin kanssa J. Ross Robertson Cup -finaaleihin saakka, mutta mestaruuden vei kuitenkin Owen Sound Attack otteluvoitoin 4–3. St. Michael’s Majors osallistui kuitenkin isäntäjoukkueena Memorial Cup -turnaukseen, jossa joukkue eteni finaaliin, mutta mestaruuden vei kuitenkin QMJHL-joukkue Saint John Sea Dogs lukemin 1–3.

### Vuodet Carolina Hurricanesin organisaatiossa

Kesäkuussa 2011 Shugg teki kolmivuotisen tulokassopimuksen Carolina Hurricanesin kanssa. Hänen kausipalkkansa NHL:n puolella on 616 667 dollaria. Shugg pelasi kauden 2011–2012 suurimmaksi osaksi AHL-joukkue Charlotte Checkersissa, jossa tulokaskausi toi 33 runkosarjaottelussa tehot 5+8=13. Osan kaudestaan hän vietti kuitenkin lähinnä ECHL-joukkue Florida Everbladesissa. Shugg valittiin lokakuussa 2011 liigan viikon pelaajaksi. Hän pelasi Everbladesissa 11 runkosarjaottelua tehopistein 4+8=12 ja 11 playoff-ottelua tehopistein 7+5=12. Shugg jakoi koko ECHL:n pudotuspelien maalipörssin toisen sijan Las Vegas Wranglersin Eric Lampen ja Kalamazoo Wingsin Nick Sirotan kanssa edellään vain Las Vegas Wranglersin Scott Campbell. Hän voitti kauden päätteeksi liigan mestaruuden, Kelly Cupin.

Shugg aloitti kauden 2012–2013 Florida Everbladesin ECHL-joukkueen vahvuudessa. Tähän vaikutti osaksi myös NHL:n työsulku, jonka myötä Charlotte Checkersin AHL-joukkueen vahvuudessa pelasi mm. Riley Nash, Drayson Bowman ja Tim Wallace, jotka kuuluivat työsulun päätyttyä tammikuussa 2013 Carolina Hurricanesin NHL-joukkueen vakiokokoonpanoon. Shugg pelasi ECHL:n tähdistöottelussa. Hänet itse nostettiin Checkersin vahvuuteen joulukuussa 2012, jonka jälkeen Shugg pelasi siellä loppuun sekä koko seuraavan kauden 2013–2014. Hänen ensimmäinen kokonainen AHL-kautensa toi 75 runkosarjaottelussa tehot 16+22=38.

Heinäkuussa 2014 Shugg teki Carolina Hurricanesin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet siirtolistan kautta Charlotte Checkersin AHL-joukkueen vahvuuteen. Shugg oli kaudella 2014–2015 tehoilla 21+22=43 joukkueen paras pistemies ja maalintekijä. Hän debytoi kauden aikana myös Hurricanesin NHL-joukkueessa, jossa Shugg pelasi kolme runkosarjaottelua ilman tehopisteitä. Hän teki NHL-debyyttinsä 16. joulukuuta 2014 vieraissa Montréal Canadiensia vastaan. Shugg sai ottelussa jääaikaa 5.11 minuuttia. Hän keräsi ottelussa myös yhden kahden minuutin jäähyn estämisestä. Heinäkuussa 2015 Shugg teki Hurricanesin kanssa taas vuoden mittaisen, kaksisuuntaisen ja 600 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet taas siirtolistan kautta farmiin, jossa Shugg pelasi kokonaan kauden 2015–2016.

### Siirtyminen Eurooppaan

Kaudeksi 2016–2017 Shugg siirtyi try-outin kautta KHL:n latvialaisjoukkue Dinamo Riikaan. Hän teki siellä 33 ottelussa tehot 2+9=11, mutta Dinamon seurajohto ei kuitenkaan ollut tyytyväinen Shuggin esityksiin ja hänen sopimuksensa purettiin joulukuussa 2016. Runsas viikko myöhemmin Shugg siirtyi loppukauden kattavalla sopimuksella Saksan DEL-liigan Augsburger Pantheriin. Hän jakoi pudotuspeleissä tehoilla 2+4=6 joukkueen sisäisen pistepörssin voiton Trevor Parkesin ja Thomas Holzmannin kanssa.

Shugg siirtyi kaudeksi 2017–2018 jatkamaan DEL-pelejään vuoden mittaisella sopimuksella Kölner Haien riveihin. Hän oli joukkueen kolmanneksi paras pistemies tehoilla 16+21=37 ja Shugg voitti Haien sisäisen tehotilaston lukemalla +13. Hänen kautensa päättyi kuitenkin runkosarjan lopulla loukkaantumisen vuoksi.

Kaudeksi 2018–2019 Shugg siirtyi vuoden mittaisella sopimuksella EHC Müncheniin. Hän oli joukkueen neljänneksi paras pistemies tehoilla 9+23=32. Pudotuspeleissä Shugg oli neljällä osumallaan Münchenin paras maalintekijä Frank Mauerin ja Patrick Hagerin kanssa. Hänen kautensa päättyi kuitenkin olkapäävammaan finaalisarjan ensimmäisessä ottelussa Adler Mannheimia vastaan. Adler vei lopulta Saksan-mestaruuden otteluvoitoin 4–1. Shugg voitti kauden aikana myös Mestarien liigan hopeaa. Hänen olkapäävammansa vaati leikkaushoitoa ja Shugg palasi kaukaloihin vasta joulukuussa 2019, jolloin hän palasi Müncheniin tammikuun 2020 loppuun asti ulottuvalla sopimuksella. Shugg hankittiin lähinnä paikkaamaan alle 20-vuotiaiden MM-kilpailuihin osallistuneiden pelaajien jättämiä poissaoloja. Muutama päivä ennen sopimuksensa päättymistä, tammikuun lopulla hän siirtyi loppukauden 2019–2020 kattavalla sopimuksella SM-liigajoukkue Saimaan Palloon.

Shugg siirtyi kaudeksi 2020–2021 vuoden mittaisella sopimuksella Tanskan Metal Ligaenin Frederikshavn White Hawksiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Oshawa Generals | OHL | 38 | 4 | 10 | 14 | 10 | – | – | – | – | – |
|  | Windsor Spitfires | OHL | 23 | 0 | 3 | 3 | 2 | 3 | 0 | 0 | 0 | 0 |
| 2008–2009 | Windsor Spitfires | OHL | 68 | 17 | 16 | 33 | 48 | 20 | 5 | 4 | 9 | 16 |
|  | Windsor Spitfires | M-Cup | – | – | – | – | – | 2 | 0 | 0 | 0 | 0 |
| 2009–2010 | Windsor Spitfires | OHL | 67 | 39 | 40 | 79 | 43 | 18 | 5 | 10 | 15 | 10 |
|  | Windsor Spitfires | M-Cup | – | – | – | – | – | 4 | 2 | 5 | 7 | 2 |
| 2010–2011 | Mississauga St. Michael’s Majors | OHL | 66 | 41 | 46 | 87 | 43 | 20 | 10 | 9 | 19 | 14 |
|  | Mississauga St. Michael’s Majors | M-Cup | – | – | – | – | – | 5 | 1 | 2 | 3 | 6 |
| 2011–2012 | Charlotte Checkers | AHL | 33 | 5 | 8 | 13 | 12 | – | – | – | – | – |
|  | Florida Everblades | ECHL | 11 | 4 | 8 | 12 | 8 | 11 | 7 | 5 | 12 | 8 |
| 2012–2013 | Charlotte Checkers | AHL | 39 | 7 | 14 | 21 | 10 | 4 | 2 | 0 | 2 | 0 |
|  | Florida Everblades | ECHL | 19 | 11 | 11 | 22 | 20 | – | – | – | – | – |
| 2013–2014 | Charlotte Checkers | AHL | 75 | 16 | 22 | 38 | 26 | – | – | – | – | – |
| 2014–2015 | Carolina Hurricanes | NHL | 3 | 0 | 0 | 0 | 2 | – | – | – | – | – |
|  | Charlotte Checkers | AHL | 65 | 21 | 22 | 43 | 28 | – | – | – | – | – |
| 2015–2016 | Charlotte Checkers | AHL | 59 | 13 | 22 | 35 | 36 | – | – | – | – | – |
| 2016–2017 | Dinamo Riika | KHL | 33 | 2 | 9 | 11 | 6 | – | – | – | – | – |
|  | Augsburger Panther | DEL | 20 | 8 | 9 | 17 | 8 | 6 | 2 | 4 | 6 | 0 |
| 2017–2018 | Kölner Haie | DEL | 52 | 16 | 21 | 37 | 34 | – | – | – | – | – |
| 2018–2019 | EHC München | DEL | 46 | 9 | 23 | 32 | 34 | 14 | 4 | 2 | 6 | 8 |
| 2019–2020 | EHC München | DEL | 13 | 1 | 1 | 2 | 6 | – | – | – | – | – |
|  | SaiPa | SM-liiga | 16 | 1 | 5 | 6 | 4 | – | – | – | – | – |
| 1 kausi | yhteensä | NHL | 3 | 0 | 0 | 0 | 2 | – | – | – | – | – |
| 1 kausi | yhteensä | KHL | 33 | 2 | 9 | 11 | 6 | – | – | – | – | – |
| 5 kautta | yhteensä | AHL | 271 | 62 | 88 | 150 | 112 | 4 | 2 | 0 | 2 | 0 |
| 4 kautta | yhteensä | DEL | 131 | 34 | 54 | 88 | 82 | 20 | 6 | 6 | 12 | 8 |
| 1 kausi | yhteensä | SM-liiga | 16 | 1 | 5 | 6 | 4 | – | – | – | – | – |

Lähteet
-------

* Justin Shugg The Internet Hockey Databasessa (englanniksi)
* Justin Shugg Eurohockey-sivustolla (englanniksi)
* Justin Shugg Legends of Hockey -sivustolla (englanniksi)
* Justin Shugg *Elite Prospects*. Everysport Media Group AB.  (englanniksi)

### Viitteet

1. ↑  Justin Shugg The Internet Hockey Databasessa (englanniksi)
2. 1 2 3 4 5 6 7  Justin Shugg *Elite Prospects*. Everysport Media Group AB.  (englanniksi)
3. ↑  Oshawa loads up as OHL deadline approaches *SooToday.com*.  9.1.2008. National NewsMedia Council. Viitattu 30.1.2020. (englanniksi)
4. ↑  Elite Prospects - OHL Stats 2009-2010 *eliteprospects.com*. Everysport Media Group. Viitattu 30.1.2020. (englanniksi)
5. ↑  Elite Prospects - Windsor Spitfires *eliteprospects.com*. Everysport Media Group. Viitattu 30.1.2020. (englanniksi)
6. ↑  Windsor Acquires Draft Choices from Mississauga, Cantin and Shugg Traded to the Majors *oursportscentral.com*.  27.8.2010. Windsor:  OurSports Central. Viitattu 30.1.2020. (englanniksi)
7. ↑  Elite Prospects - Mississauga St. Michael's Majors *eliteprospects.com*. Everysport Media Group. Viitattu 30.1.2020. (englanniksi)
8. ↑  Elite Prospects - OHL Stats 2010-2011 *eliteprospects.com*. Everysport Media Group. Viitattu 30.1.2020. (englanniksi)
9. ↑  Elite Prospects - OHL Stats 2010-2011 *eliteprospects.com*. Everysport Media Group. Viitattu 30.1.2020. (englanniksi)
10. ↑  Wage, Bob: TSN Report: Hurricanes Sign Justin Shugg to Entry Level Deal *canescountry.com*.  17.6.2011. Vox Media, LLC. Viitattu 30.1.2020. (englanniksi)
11. ↑  Elite Prospects - ECHL Stats 2011-2012 *eliteprospects.com*. Everysport Media Group. Viitattu 30.1.2020. (englanniksi)
12. 1 2  Justin Shugg Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 29.1.2020. Viitattu 30.1.2020. (englanniksi)
13. ↑  Williams, Terrell: Canes Agree to Terms with Justin Shugg *nhl.com/hurricanes*.  14.7.2014. RALEIGH, NC:  Carolina Hurricanes. Viitattu 30.1.2020. (englanniksi)
14. ↑  Elite Prospects - Charlotte Checkers *eliteprospects.com*. Everysport Media Group. Viitattu 30.1.2020. (englanniksi)
15. ↑  Carolina Hurricanes - Montreal Canadiens - December 16th, 2014 *NHL.com*.  16.12.2014. National Hockey League. Viitattu 30.1.2020. (englanniksi)
16. ↑  Preston, Ken: Hurricanes Agree to Terms with Justin Shugg *nhl.com/hurricanes*.  12.7.2015. RALEIGH, NC:  Carolina Hurricanes. Viitattu 30.1.2020. (englanniksi)
17. ↑  Brože, Ulvis: "Dinamo" pievienojas kanādietis un amerikānis, prom pieci uzbrucēji *Sportacentrs.com*.  28.7.2016. Sportacentrs.com. Viitattu 30.1.2020. (latviaksi)
18. ↑  KHL-jumbo irtisanoi kaksi ulkomaalaispelaajaa *suomikiekko.com*.  13.12.2016. Nordic Sport Media. Viitattu 30.1.2020.
19. ↑  Panther verpflichten Angreifer Justin Shugg *aev-panther.de*.  21.12.2016. Augsburger Panther Eishockey GmbH. Viitattu 30.1.2020. (saksaksi)
20. ↑  Elite Prospects - Augsburger Panther *eliteprospects.com*. Everysport Media Group. Viitattu 30.1.2020. (englanniksi)
21. ↑  Justin Shugg wechselt nach Köln *haie.de*.  8.6.2017. KEC Kölner Eishockey-Gesellschaft "Die Haie" mbH. Viitattu 30.1.2020. (saksaksi)
22. ↑  Elite Prospects - Kölner Haie *eliteprospects.com*. Everysport Media Group. Viitattu 30.1.2020. (englanniksi)
23. ↑  Justin Shugg verlässt die Haie *haie.de*.  17.6.2018. KEC Kölner Eishockey-Gesellschaft "Die Haie" mbH. Viitattu 30.1.2020. (saksaksi)
24. ↑  Red Bulls nehmen Justin Shugg unter Vertrag *redbullmuenchen.de*.  19.6.2018. EHC Red Bull München GmbH. Viitattu 30.1.2020. (saksaksi)
25. ↑  Elite Prospects - EHC München *eliteprospects.com*. Everysport Media Group. Viitattu 30.1.2020. (englanniksi)
26. ↑  Red Bulls nehmen Justin Shugg unter Vertrag *redbullmuenchen.de*.  11.12.2019. EHC Red Bull München GmbH. Viitattu 30.1.2020. (saksaksi)
27. ↑  Silvennoinen, Anssi: Varakapteeni John Persson jättää SaiPan - SaiPa hankki vaihtokaupassa tilalle pelaajan Brynäsistä ja päälle Justin Shuggin Saksasta *esaimaa.fi*.  28.1.2020. Kaakon Viestintä Oy. Viitattu 30.1.2020.
28. ↑  Pressemeddelelse: Rutineret canadisk angriber forstærker White Hawks *whitehawks.dk*.  8.9.2020. Elite Nord Frederikshavn A/S. Viitattu 8.9.2020. (tanskaksi)
29. ↑  Miettinen, Miska: SaiPaan vahvistukseksi tullut hyökkääjä ei jatka Lappeenrannassa – "Odotan innolla uuden seikkailun alkua" *suomikiekko.com*.  9.9.2020. Nordic Sport Media. Viitattu 9.9.2020.